CELEX: 22009D0004
Language: mt
Date: 2008-02-05 00:00:00
Title: Deċiżjoni tal-Kumitat Konġunt taż-ŻEE Nru 4/2009 tal- 5 ta’ Frar 2009 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE

19.3.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 73/36
               
            DEĊIŻJONI TAL-KUMITAT KONĠUNT TAŻ-ŻEE
      Nru 4/2009
      tal-5 ta’ Frar 2009
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn ’il quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness II tal-Ftehim kien emendat bid-Deċiżjoni tal-Kumitat Konġunt taż-ŻEE Nru 98/2008 tas-26 ta’ Settembru 2008 (1).
               
            
                  (2)
               
               
                  Id-Direttiva tal-Kummissjoni 2008/5/KE tat-30 ta’ Jannar 2008 rigward l-indikazzjoni obbligatorja fuq it-tikketti ta’ ċerti prodotti tal-ikel ta’ dettalji minbarra dawk li taħseb għalihom id-Direttiva 2000/13/KE tal-Parlament Ewropew u tal-Kunsill (verżjoni Kodifikata) (2) għandha tiġi inkorporata fil-Ftehim.
               
            
                  (3)
               
               
                  Id-Deċiżjoni tal-Kummissjoni 2007/802/KE tal-4 ta’ Diċembru 2007 li temenda d-Deċiżjoni 2002/840/KE rigward il-lista ta’ faċilitajiet approvati f’pajjiżi terzi għall-irradjazzjoni tal-ikel (3) għandha tiġi inkorporata fil-Ftehim.
               
            
                  (4)
               
               
                  Ir-Rakkomandazzjoni tal-Kummissjoni 2007/196/KE tat-28 ta’ Marzu 2007 dwar is-sorveljanza tal-preżenza ta’ furan fil-prodotti tal-ikel (4) għandha tiġi inkorporata fil-Ftehim.
               
            
                  (5)
               
               
                  Id-Direttiva 2008/5/KE tħassar id-Direttiva tal-Kummissjoni 94/54/KE (5) li hi inkorporata fil-Ftehim u li konsegwentement għandha titħassar skont il-Ftehim.
               
            
                  (6)
               
               
                  Din id-Deċiżjoni m’għandhiex tapplika għal-Liechtenstein,
               
            IDDEĊIEDA KIF ĠEJ:
      Artikolu 1
      Kapitoli XII tal-Anness II tal-Ftehim għandu jiġi emendat kif ġej:
      
                  (1)
               
               
                  It-test ta’ punt 54zc (id-Direttiva tal-Kummissjoni 94/54/KE) għandhu jitħassar.
               
            
                  (2)
               
               
                  L-inċiż li ġej għandu jiżdied mal-punt 54zze (id-Deċiżjoni tal-Kummissjoni 2002/840/KE):
                  
                              “—
                           
                           
                              
                                 32007 D 0802: Id-Deċiżjoni tal-Kummissjoni 2007/802/KE tal-4 ta’ Diċembru 2007 (ĠU L 323, 8.12.2007, p. 40).”
                           
                        
            
                  (3)
               
               
                  Il-punt li ġej għandu jiżdied wara l-punt 54 (id-Direttiva tal-Kummissjoni 2006/141/KE):
                  
                              “54zzzw.
                           
                           
                              
                                 32008 L 0005: Id-Direttiva tal-Kummissjoni 2008/5/KE tat-30 ta’ Jannar 2008 rigward l-indikazzjoni obbligatorja fuq it-tikketti ta’ ċerti prodotti tal-ikel ta’ dettalji minbarra dawk li taħseb għalihom id-Direttiva 2000/13/KE tal-Parlament Ewropew u tal-Kunsill (verżjoni Kodifikata) (ĠU L 27, 31.1.2008, p. 12).”
                           
                        
            
                  (4)
               
               
                  Il-punt li ġej għandu jiżdied wara l-punt 63 (ir-Rakkomandazzjoni tal-Kummissjoni 2007/331/KE):
                  
                              “64.
                           
                           
                              
                                 32007 H 0196: Ir-Rakkomandazzjoni tal-Kummissjoni 2007/196/KE tat-28 ta’ Marzu 2007 dwar is-sorveljanza tal-preżenza ta’ furan fil-prodotti tal-ikel (ĠU L 88, 29.3.2007, p. 56).”
                           
                        
            Artikolu 2
      It-testi tad-Direttiva 2008/5/KE, id-Deċiżjoni 2007/802/KE u r-Rakkomandazzjoni 2007/196/KE fil-lingwa Iżlandiża u dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar is-6 ta’ Frar 2009, kemm-il darba ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tkun ippubblikata fis-Sezzjoni ŻEE u fis-Suppliment ŻEE ta’ Il-Ġurnal Uffiċjali tal-Unjoni Ewropea.
      
         Magħmula fi Brussell, 5 ta’ Frar 2009.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 309, 20.11.2008, p. 19.
      
         (2)  ĠU L 27, 31.1.2008, p. 12.
      
         (3)  ĠU L 323, 8.12.2007, p. 40.
      
         (4)  ĠU L 88, 29.3.2007, p. 56.
      
         (5)  ĠU L 300, 23.11.1994, p. 14.
      
         (*)  Mhuma indikati l-ebda rekwiżiti kostituzzjonali.